Diari Oficial de la Generalitat Valenciana


Sumari del DOGV 1123, del 11-08-1989 (1989/814833)

DECRET 121/1989, de 28 de juliol, del Consell de la Generalitat Valenciana, pel qual es crea l'Institut de Batxillerat núm. 2 de Torrent, per transformació de l'Extensió de Batxillerat existent en aquesta localitat i, al mateix temps , per desdoblament de l'actual Institut de Batxillerat de Torrent.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/07/28/121/dof/vci/html**

### Dades del document

Número de DOGV
:   1123

Data del DOGV
:   11-08-1989

Secció del DOGV
:   DISPOSICIONS GENERALS

Número del document
:   1989/814833


Data del document
:   28-07-1989

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 121/1989, de 28 de juliol, del Consell de la Generalitat Valenciana, pel qual es crea l'Institut de Batxillerat núm. 2 de Torrent, per transformació de l'Extensió de Batxillerat existent en aquesta localitat i, al mateix temps, per desdoblament de l'actual Institut de Batxillerat de Torrent.  
L?increment progressiu de la demanda de llocs escolars a la localitat de Torrent (València) per a cursar ensenyaments de Batxillerat imposa la necessitat d'ampliar l'oferta educativa en aquest nivell augmentant al mateix temps, la xarxa de Centres Públics destinats a la docència dels estudis de Batxillerat per tal de satisfer aquesta demanda.  
En conseqüència, d'acord amb la planificació establerta per a la millor utilització dels recursos públics a fi d'atendre els interessos educatius a la ciutat de Torrent, és aconsellable crear-hi un nou Centre de Batxillerat per transformació de l'actual Extensió de Batxillerat i per desdoblament de l'Institut de Batxillerat de Torrent.  
En virtut d'això, segons que preveuen els articles 16 i 17 de la Llei Orgànica 8/1985, de 3 de juliol, reguladora del dret a l?educació, a propuesta del Conseller de Cultura, Educació i Ciència i prèvia deliberació del Consell de la Generalitat Valenciana en sessió celebrada el dia 28 de juliol de 1989,  
DECRETE:  
Article primer  
Es crea l'Institut de Batxillerat número 2 de Torrent per transformació de l'Extensió de Batxillerat i per desdoblament de l'Institut de Batxillerat que hi ha actualment a la localitat, amb capacitat per a 640 llocs escolars.  
Article segon  
S'extingeix, amb efectes de finals del curs acadèmic 198889, el funcionament de l'Extensió de Batxillerat de Torrent (València), que depén actualment de l'Institut de Batxillerat de la mateixa localitat.  
DISPOSICIO TRANSITORIA  
El nou Centre de Batxillerat creat mitjançat el present Decret desplegarà les activitats a partir del començament del curs acadèmic 1989-90 als locals de l'extingida Extensió de Batxillerat fins que es construirà l'edifici previst amb aquesta finalitat.  
DISPOSICIONS FINALS  
Primera  
Queda sense efecte l'Ordre de 7 de gener de 1987 (DOGV núm. 633, de 21 de juliol), per la qual es creava una Extensió de Batxillerat a Torrent (València), que depenia de l'Institut de Batxillerat de la mateixa localitat.  
Segona  
Es faculta el Conseller de Cultura, Educació i Ciència per a adoptar les mesures necessàries per al compliment d'aquest Decret.  
Tercera  
El present Decret entrarà en vigor el mateix dia que es publicarà en el Diari Oficial de la Generalitat Valenciana i tindrà efectes a partir del començament del curs acadèmic 1989-90.  
València, 28 de juliol de 1989.  
El President de la Generalitat,   
JOAN LERMA I BLASCO  
El Conseller de Cultura, Educació i Ciència,   
CIPRIA CISCAR I CASABAN.


Còpia Permalink ELI